Adeenium
Adeenium (Adenium) on koerakooluliste sugukonda kuuluv puittaimede perekond. Adeeniumid kasvavad eelkõige Aafrikas ja Araabia poolsaarel, kuid ka Kagu-Aasias. Adeeniumid on jämenenud tüvega puud või põõsad, millel on kirkavärvilised, enamasti roosad või punased õied. Tüseda adeeniumi, Adenium boehmianum'i ja Adenium multiflorum'i taimemahl sisaldab südametegevust halvavaid glükosiide. Mahla kasutatakse noolemürgi valmistamiseks. Adeeniume kasvatatakse ka ilutaime ja bonsaina.